Vakaisulutaki na bete ni Saioni ena veivakabulai (16)
Na Sere ni Cabe.132 Kemuni Jiova, ni nanumi TevitaKei na nona rarawa kece,+2 Na nona bubului vei Jiova,Na nona bubului vua na Kalou Kaukaua i Jekope:+3 “Au na sega ni curu ina noqu valelaca, na noqu vale.+Au na sega ni davo ena noqu idabedabe balavu, na noqu idavodavo,4 Au na sega ni laiva me moce na mataqu,Se me kabulu na dakunimataqu5 Me yacova niu kunea e dua na vanua me nei Jiova,E dua na itikotiko vinaka* me nona na Kalou kaukaua i Jekope.”+6 Raica! Eda rogoca qori mai Efiraca,+Eda kunea qori ena loma ni veikau.+7 Meda lako yani ina nona itikotiko,*+Meda cuva ena itutuniyavana.+8 Ni tucake, i Jiova, ni gole mai na nomuni vanua ni vakacegu,+O kemuni kei na Kato ni nomuni kaukaua.+9 Mera vakaisulutaki ena yalododonu na nomuni bete,Mera kaila tale ga ena marau na nomuni yalodina.10 Ena vuku i Tevita na nomuni dauveiqaravi,Ni kua ni cata* na nomuni lumuti.+11 E bubului vei Tevita o Jiova,Ena sega ni suka wale vua na nona vosa:“Au na biuta ena nomu idabedabe vakaturaga,E dua vei ira na nomu kawa.*+12 Ke ra dei na luvemuni ena noqu veiyalayalatiKei na noqu veivakadreti au vakavulica vei ira,+Na luvedra tale ga,Era na dabe ena nomuni idabedabe vakaturaga me tawamudu.”+13 Ni sa digitaki Saioni o Jiova.+Sa vinakata o koya me nona itikotiko.+14 “Qo na noqu vanua ni vakacegu me tawamudu,Au na tiko i ke,+ ni qo na ka au vinakata.15 Au na vakalougatataka vakalevu ena kakana,Au na vakamamautaki ira na nona dravudravua ena madrai.+16 Au na vakaisulutaki ira na kena bete ena veivakabulai,+Era na kaila tale ga ena marau na nona yalodina.+17 Au na vakalevutaka e kea na kaukaua* i Tevita.Au sa vakarautaka e dua na cina me nona na noqu lumuti.+18 Au na vakaisulutaki ira na kena meca ena madua,Ia ena serau na isala vakatui e uluna.”+
fij_Latn fij_Latn